Akademisk festouverture
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk på 1800-tallet,Internasjonale klassiske komponister og verker på 1800-tallet
Akademisk festouverture er en konsert-ouverture av Johannes Brahms (opus 80). Stykket ble komponert i 1880 som en takk for at han året før var blitt utnevnt til æresdoktor ved universitetet i Breslau (nå Wrocław i Polen). Ouverturen bygger på studentviser og Brahms omtalte ouverturen senere som et meget muntert potpourri av studentersanger à la Franz von Suppé.
Man kan lett oppfatte ouverturen som et lyst nocturne-aktig stykke som skildrer et feststemt og løssluppent studentopptog. Ouverturen innledes riktignok med et avdempet tema som gir assosiasjon av en høytidelig prosesjon etterfulgt av av den første studentersangen «Wir hatten gebauet ein Stattliches Haus» fulgt av den patriotiske sangen «Landesvater». Brahms lar denne sangen bli utgangspunkt for tematisk utvikling og bearbeidelse. Deretter følger et livfullt stykke «Was kommt dort von der Höh'?» samt «Fuchslied», en vise som opprinnelig ble sunget ved en temmelig løssluppen studenter-seremoni. Som en sterk kontrast til alt dette avsluttes ouverturen med den internasjonale høytidelige studentersangen «Gaudeamus igitur». Les mer i Store norske leksikon Johannes Brahms